**Ministru kabineta noteikumu projekta**

**„Grozījumi Ministru kabineta 2015. gada 16. jūnija noteikumos Nr. 307**

**„Dzīvnieku liemeņu klasifikācijas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4. panta ceturtā daļa un trīspadsmitā daļa un 13. panta trešās daļas 3. punkts un Lauksaimniecības un lauku attīstības likuma 13. panta pirmā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik ir spēkā Ministru kabineta 2015. gada 16. jūnija noteikumi Nr. 307 „Dzīvnieku liemeņu klasifikācijas noteikumi” (turpmāk – noteikumi Nr. 307). 2015. gada oktobrī biedrības „Lauksaimnieku organizāciju sadarbības padome” (turpmāk – LOSP) gaļas nozares nevalstisko organizāciju pārstāvji viesojās Lietuvas uzņēmuma UAB AGARAS kautuvē, lai iepazīto ar tur esošo dzīvnieku liemeņu klasifikācijas un samaksas kārtību. Ņemot vērā Lietuvas pieredzi un lai uzlabotu situāciju arī Latvijā, no LOSP tika saņemts ierosinājums izdarīt grozījumus noteikumos Nr.307. LOSP ierosina noteikt, ka kautuvē drīkst atrasties un klasifikāciju veikt arī cits klasificētājs, kuru pieaicina kaujamo dzīvnieku īpašnieks vai viņa pilnvarota persona (turpmāk – pieaicinātais klasificētājs), lai nodrošinātu iegūto klasifikācijas rezultātu neapstrīdamību un līdz ar to izvairītos no domstarpībām par samaksas apmēru par kaušanai nodotajiem dzīvniekiem. Īpaši svarīgi tas ir gaļas liellopu audzētājiem, lai viņi par attiecīgās nobarojuma klases liemeni saņemtu atbilstošu samaksu. Tā kā pieaicinātais klasificētājs nav saistāms ar valsts uzraudzību, bet tā ir privāta vienošanās starp kaujamo dzīvnieku īpašnieku vai viņa pilnvaroto personu un klasificētāju, tad asociācija (LOSP vai Gaļas liellopu audzētāju asociācija) pati izstrādā kārtību, kā rīkoties, ja abi klasificētāji nevienojas par klasifikācijas rezultātu, piemēram, nepārdod dzīvnieku kautuvei vai iesniedz sūdzību Pārtikas un veterinārajam dienestam. Jautājums par minētās kārtības vai vadlīniju izstrādi tika izskatīts LOSP sanāksmē š.g. 12.jūlijā, pēc tam informācija būs pieejama LOSP vai citas asociācijas tīmekļa vietnē.Noteikumos Nr.307 nepieciešams noteikt arī prasības tādam klasificētājam, kas neatrodas darba attiecībās nevienā no kautuvēm, nodrošinot to, ka pieaicinātajam klasificētājam ir vienāda līmeņa apmācība un arī kontrole no Pārtikas un veterinārā dienesta puses kā kautuves klasificētājam, kura kvalifikācijas pārbaude notiek saskaņā ar noteikumu Nr.307 25.punktu.Dzīvnieku liemeņu klasifikācijas sistēmas būtība un mērķis ir nodrošināt, lai dzīvnieku audzētāji par kvalitatīviem dzīvniekiem saņemtu korektu un taisnīgu samaksu pēc liemeņu klasifikācijas rezultāta un kautsvara, kā arī veicināt kvalitatīvu dzīvnieku audzēšanu, radot lielāku peļņu. Lai šī liemeņu klasifikācijas sistēma būtu dzīvotspējīga un reāli darbotos, un sekmētu visas gaļas ražošanas nozares attīstību, tajā jābūt iesaistītam pēc iespējas lielākam dalībnieku skaitam. Tāpēc LOSP ierosina samazināt liellopu liemeņu klasifikācijas slieksni, t.i., noteikt, ka kautuvē liellopu liemeņi tiek klasificēti, ja kautuves kaušanas jauda iepriekšējā gadā vidēji bijusi lielāka par 50 liellopiem nedēļā, nevis 75, kā tas ir noteikts pašlaik.Šī jaunā regulējuma piemērošana bez īpašas sagatavošanās ir iespējama arī tām kautuvēm, kurās šobrīd dzīvnieku liemeņi netiek klasificēti, jo saskaņā ar Ministru kabineta 2014.gada 15.jūlija noteikumu Nr.393„Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” IV nodaļas 33.3.apakšpunktu visas kautuves jau sniedz informāciju par nokautajiem dzīvniekiem, izmantojot elektroniskās paziņošanas sistēmu. Attiecīgā ziņošanas veidlapa ir tikai jāpapildina ar nepieciešamo informāciju par liellopu liemeņu klasifikācijas rezultātiem.Gaļas nozares attīstības veicināšanai liellopu liemeņu klasifikācijas slieksnis ir samazināts arī citās dalībvalstīs, piemēram, Dānijā, Austrijā, Čehijā, Bulgārijā, Horvātijā, Portugālē u.c.Turklāt klasifikācijas rezultāti ir pamatā dzīvnieku liemeņu cenu ziņošanas sistēmai Eiropas Savienībā, tāpēc Eiropas Komisijai ir jānosūta pēc iespējas korektāki un precīzāki dati par cenām, jo tie tiek izmantoti, lai analizētu tirgus situāciju attiecīgajā nozarē. Saskaņā ar Ministru kabineta 2015. gada 21. oktobra rīkojumu Nr.640 „Par atvasinātu publisku personu „Valsts Priekuļu laukaugu selekcijas institūts”, „Valsts Stendes graudaugu selekcijas institūts”, „Latvijas Valsts agrārās ekonomikas institūts” un „Latvijas Valsts augļkopības institūts” reorganizāciju” ar 2016. gada 1. janvāri notiek reorganizācija un tiek izveidots zinātniskais institūts „Agroresursu un ekonomikas institūts”, tāpēc ir jāprecizē noteikumu Nr.307 21.punktā minētā institūta nosaukums.Ievērojot minēto, kā arī lai ieviestu LOSP ierosinājumus, ir sagatavots Ministru kabineta noteikumu projekts „Grozījumi Ministru kabineta 2015. gada 16. jūnija noteikumos Nr. 307 „Dzīvnieku liemeņu klasifikācijas noteikumi”” (turpmāk – noteikumu projekts). |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzīvnieku audzētāji, d**zīvnieku liemeņu klasificētāji** un d**zīvnieku liemeņu klasifikācijas sistēmā** iesaistītās kautuves (16 uzņēmumi, tajā skaitā deviņas kautuves, kas klasificē liellopu liemeņus), kautuves, kas turpmāk iesaistīsies d**zīvnieku liemeņu klasifikācijas sistēmā, kā arī** Pārtikas un veterinārais dienests |
| 2. | Tiesiskā regulējuma ietekme uz tautsaimniecību un administratīvo slogu | Dodot iespēju klasificēšanas procesā piedalīties vēl citam pieaicinātam klasificētājam, kautuvei administratīvais slogs nepalielināsies.Samazinot klasificēšanas slieksni no 75 liellopiem nedēļā vidēji gadā līdz 50 liellopiem nedēļā, kautuvēm, kas sāks klasificēt liellopu liemeņus, palielināsies netiešās izmaksas klasificētāja apmācībai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III, IV un V sadaļa – projekts šīs jomas neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tiek ievietota Zemkopības ministrijas tīmekļa vietnē www.zm.gov.lv. |
| 2. | Sabiedrības līdzdalība projekta izstrādē  | Zemkopības ministrija saņēma no LOSP ierosinājumu izdarīt grozījumus noteikumos Nr.307. Lēmums par grozījumiem tika apspriests un pieņemts LOSP gaļas nozares darba grupā. LOSP ierosinājumi tika apspriesti arī Zemkopības ministrijas organizētajā kopīgajā sanāksmē, kas notika 2016.gada 1.aprīlī.Par noteikumu projektu elektroniski ir informētas biedrības „Latvijas Gaļas ražotāju un pārstrādātāju asociācija”, „Miesnieku un gaļas tirgotāju savstarpējā atbalsta biedrība 2010”, „Lauksaimnieku organizāciju sadarbības padome”, „Latvijas Pārtikas uzņēmumu federācija”, „Latvijas Lauksaimniecības kooperatīvu asociācija”, „Latvijas Zemnieku federācija” un „Zemnieku saeima”. |
| 3. | Sabiedrības līdzdalības rezultāti  | Izteiktie priekšlikumi ir ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta, pamatojoties uz esošo institūciju līdzšinējām funkcijām. |
| 3. | Cita informācija | Nav |

# Zemkopības ministrs J.Dūklavs

14.07.2016. 15:36

973

D.Krastiņa

67027305, Daina.Krastina@zm.gov.lv